b'\n_START_ARTICLE_\nSvinec\n_START_SECTION_\nPridobivanje\n_START_PARAGRAPH_\nV zemeljski skorji je pribli\xc5\xbeno 0,002% svinca. Nahaja se v kombinaciji cinkovimi, bakrenimi in srebrovimi rudami. Najpomembnej\xc5\xa1e svin\xc4\x8deve rude so galenit PbS (86% svinca po te\xc5\xbei), ceruzit PbCO3 in anglezit PbSO4. Ekonomskih nahajali\xc5\xa1\xc4\x8d je sorazmerno malo. Ve\xc4\x8dina rud vsebuje 10% svinca, za ekonomi\xc4\x8dno ekspoloaticijo je potrebno 3% po te\xc5\xbei.\n_START_SECTION_\nProizvodnja\n_START_PARAGRAPH_\nV svetu se pove\xc4\x8duje proizvodnja. Na leto se proizvede 9 milijon ton, od tega je polovica pridobljena z recikliranjem. Svinec je po odstotku recikliranja prvi material, pred \xc5\xbeelezom, papirjem in plastiko. Najve\xc4\x8dje proizvajalke so Avstralija, ZDA, Peru, Kanada, Mehika, \xc5\xa0vedska, Moroko, Ju\xc5\xbena Afrika in Severna Koreja. Pri trenutno uporabi naj bi ga bilo dovolj za 42 let . Globalna uporaba na prebivalca 8 kilogramov, precej ve\xc4\x8d v razvith dr\xc5\xbeavah (20-150 kg)\n_START_SECTION_\nUporaba\n_START_PARAGRAPH_\nSprva so svinec uporabljali tudi kot gradbeni material, za barvila za lo\xc5\xa1\xc4\x8denje keramike in za cevi vodovodne napeljave. V evropskih gradovih in katedralah so bile znatne koli\xc4\x8dine svinca v okrasnem inventarju, strehah, ceveh in oknih. Svinec je peta naj\xc5\xa1ir\xc5\xa1e uporabljana kovina (v svojem elementarnem stanju), takoj za \xc5\xbeelezom, aluminijem, bakrom in cinkom._NEWLINE_Pogosto ga uporabljajo za akumulatorje svinec-kislina, v elektronskih komponentah, povezavi kablov, kot strelivo, v steklu katodnih zaslonov, keramiki, svin\xc4\x8denem steklu (glej izdelava stekla), svin\xc4\x8denem vodovodu (danes se zaradi zdravstvenih te\xc5\xbeav ne uporablja ve\xc4\x8d in ga izpodriva napeljava iz plastike), v barvilih (danes ne ve\xc4\x8d, a te\xc5\xbea starej\xc5\xa1ih obarvanih povr\xc5\xa1in lahko vsebuje polovico svinca), zlitinah v livarstvu, kositrni posodi, spajkah in zobnih plombah. Uporablja se tudi za prekrivanje ostre\xc5\xa1ja, da se spoji za\xc5\xa1\xc4\x8ditijo od de\xc5\xbeja. V bencinu se tetra-etilni in tetra-metilni svinec uporabljata kot dodatek za prepre\xc4\x8devanje proti potrkavanju (znanem tudi kot predv\xc5\xbeig ali prdenje motorja) od 20. let prej\xc5\xa1njega stoletja. V Evropski uniji je bil osvin\xc4\x8deni bencin prepovedan leta 1999 in ga ni mo\xc4\x8d ve\xc4\x8d kupiti na bencinskih \xc4\x8drpalkah, vozila brez katalizatorjev pa morajo uporabljati posebne dodatke bencinu._NEWLINE_Svinec je superprevoden s kriti\xc4\x8dno temperaturo Tc=7,20 K (-265.95 \xc2\xb0C).\n_START_SECTION_\nPomembne lastnosti\n_START_PARAGRAPH_\nSvinec ima svetel sijaj in je raztezna, mehka, modrikasto-bela kovina z majhno elektri\xc4\x8dno prevodnostjo in je odporna na korozijo, zaradi \xc4\x8desar jo uporabljajo kot vsebnik za korozivne teko\xc4\x8dine (npr. za \xc5\xbevepleno kislino). Svinec je mo\xc4\x8d oja\xc4\x8dati z dodatkom male koli\xc4\x8dine antimona ali drugih kovin.\n_START_SECTION_\nCena in trgovanje\n_START_PARAGRAPH_\nS svincem se najve\xc4\x8d trguje na LME, kjer je cena svinca zrasla iz 260 Funtov (dne 25.1.86), na 905 funtov (dne 3.9.2005).'